Formula E -kausi 2022–2023
Kilpailukalenteri

Kaudella 2022–2023 Formula E kilpaili neljässä uudessa kaupungissa: Hyderabadissa, Kapkaupungissa, São Paulossa ja Portlandissa. Kaudella oli tarkoitus ajaa 17 kilpailua, mutta lopulta kauden pituudeksi vahvistettiin 16 kilpailua 11:sä maassa. Kauden avauskilpailu ajettiin ensimmäistä kertaa Aasian ulkopuolella, kun kausi käynnistyi Méxicosta. México oli neljäs kaupunki, josta Formula E -kausi on käynnistynyt.
Ensimmäinen versio kauden kalenterista julkaistiin kesäkuussa 2022. Kalenterissa oli vahvistettu uudet kilpailut Intiassa ja Brasiliassa, mutta jätetty kolme kilpailupäivää tyhjiksi. Lokakuussa 2022 julkaistussa kalenterissa Etelä-Korean kilpailu ei ollut enää mukana, ja kalenterissa oli kaksi kilpailua avoinna. Soulin olympiastadionin kunnostustöiden vuoksi aikaisemmin käytettyä paikkaa ei voitu käyttää vuonna 2023. Uutena kilpailuna oli vahvistettu Etelä-Afrikan kilpailu.
Lopullinen kalenteri julkistettiin joulukuussa, kun Portlandin ePrix vahvistettiin kalenteriin. Toinen tyhjä kalenteripaikka jätettiin täyttämättä, ja kauden pituudeksi vahvistettiin 16 osakilpailua. Portland korvasi New Yorkin Yhdysvaltojen kilpailuna, koska kilpailualueella tehtiin rakennustöitä. Toinen vaihtoehto New Yorkin korvaajaksi oli ollut St. Petersburg. Portlandin kilpailun sijainniksi vahvistettiin myöhemmin muun muassa IndyCar-sarjassa käytetty Portland International Raceway.
| Nro | ePrix | Rata | Päivä | Paalupaikka | Nopein kierros | Voittaja | Voittanut talli | Raportti |
| --- | --- | --- | --- | --- | --- | --- | --- | --- |
| 1. |  México | Autódromo Hermanos Rodríguez | 14. tammikuuta 2023 |  Lucas di Grassi |  Jake Dennis |  Jake Dennis |  Andretti | Raportti |
| 2. |  Dirijja | Riadin katurata | 27. tammikuuta 2023 |  Sébastien Buemi |  René Rast |  Pascal Wehrlein |  Porsche | Raportti |
| 3. |  Dirijja | Riadin katurata | 28. tammikuuta 2023 |  Jake Dennis |  Sam Bird |  Pascal Wehrlein |  Porsche | Raportti |
| 4. |  Hyderabad | Hyderabadin katurata | 11. helmikuuta 2023 |  Mitch Evans |  Nico Müller |  Jean-Éric Vergne |  DS Penske | Raportti |
| 5. |  Kapkaupunki | Kapkaupungin katurata | 25. helmikuuta 2023 |  Sacha Fenestraz |  Jean-Éric Vergne |  António Félix da Costa |  Porsche | Raportti |
| 6. |  São Paulo | São Paulon katurata | 25. maaliskuuta 2023 |  Stoffel Vandoorne |  Sam Bird |  Mitch Evans |  Jaguar | Raportti |
| 7. |  Berliini | Tempelhofin lentoaseman katurata | 22. huhtikuuta 2023 |  Sébastien Buemi |  Jake Dennis |  Mitch Evans |  Jaguar | Raportti |
| 8. |  Berliini | Tempelhofin lentoaseman katurata | 23. huhtikuuta 2023 |  Robin Frijns |  Sébastien Buemi |  Nick Cassidy |  Envision | Raportti |
| 9. |  Monaco | Circuit de Monaco | 6. toukokuuta 2023 |  Jake Hughes |  Jake Dennis |  Nick Cassidy |  Envision | Raportti |
| 10. |  Jakarta | Jakarta International e-Prix Circuit | 3. kesäkuuta 2023 |  Maximilian Günther |  Sébastien Buemi |  Pascal Wehrlein |  Porsche | Raportti |
| 11. |  Jakarta | Jakarta International e-Prix Circuit | 4. kesäkuuta 2023 |  Maximilian Günther |  Jake Dennis |  Maximilian Günther |  Maserati | Raportti |
| 12. |  Portland | Portland International Raceway | 24. kesäkuuta 2023 |  Jake Dennis |  Mitch Evans |  Nick Cassidy |  Envision | Raportti |
| 13. |  Rooma | Circuito Cittadino dell’EUR | 15. heinäkuuta 2023 |  Mitch Evans |  Mitch Evans |  Mitch Evans |  Jaguar | Raportti |
| 14. |  Rooma | Circuito Cittadino dell’EUR | 16. heinäkuuta 2023 |  Jake Dennis |  Jean-Éric Vergne |  Jake Dennis |  Andretti | Raportti |
| 15. |  Lontoo | ExCeL London | 29. heinäkuuta 2023 |  Mitch Evans |  André Lotterer |  Mitch Evans |  Jaguar | Raportti |
| 16. |  Lontoo | ExCeL London | 30. heinäkuuta 2023 |  Nick Cassidy |  Jake Dennis |  Nick Cassidy |  Envision | Raportti |
Lähde: